Israyil

Tga Israyil (s tɛibrit יִשְרָאֵל‎, ; s taɛrabt: إسرائيل‎,) ism nns unṣib Awank n Israyil (s tɛibrit: מְדִינַת יִשְרָאֵל‎ ; s taɛrabt: دَوْلَةْ إِسْرَائِيل‎) yat tamazirt, tlla ɣ utaram n umnẓaw n Asya d ugmmaḍ agmuḍan n yill agrakal, tdru iwutta d Lubnan zɣ iẓẓlmḍ, Surya zɣ iẓẓlmḍ agmuḍan, Urḍun zɣ ugmuḍ, Miṣra zɣ iffus, d yill Amttan gras d Urḍun. Awank n Israyil iga yan wawank asuf iẓlin s wuday ɣ umaḍal, tajumma nns 20,770–22,072 km². Zdɣn gis 8,804,180 n umdanhttp://www.cbs.gov.il/reader/cw_usr_view_Folder?ID=141, 74,7% n wudayn, 20,8% n waɛrabn, d 4,5% yaḍnhttps://www.jewishvirtuallibrary.org/latest-population-statistics-for-israel. 

Awank atrar n Israyil mɣin d iẓuran nns s twngimt n tmazirt n Israyil (rtz ysrayil) nna illan dar wudayn ɣ uggar n 3000 isggʷasn. Ḍaṛt amgaru amaḍlan amzwaru, tujja d tmaddast n tmttiwin imunn anbḍ n ugmuḍ anammas d Flisṭin gr ifassn n ibriṭaniyn nna ibddn f usrsl n tmazirt iẓlin s wudayn ɣ usggʷas n 1947, tamttiwin imunn bḍant tamazirt n falsṭin f sin iwunak, yan iga wawank uday, wayyaḍ aɛrab, ɣ 14 mayyu 1948 yumẓ uwank n Israyil azarug nns s umsasa n tmttiwin imunn. Ḍarat n aya nkrn d waɛrabn s umgaru mgal udayn acku ur ssikzn azarug n Israyil, mac udayn rnan yall imgarutn mgal n waɛrabn, sul snfuzzun iwutta nna asn tfka tmaddast n tmttiwin imunn.

 Ism 
Ism n Israyil yuman d tiklt tamnzut ɣ usggʷas 1200 dat talalit n ɛisa, ism ad illa d win n tagldit n Israyil tamzwarut. Ism n Israyil iga ism nna ifka yakuc i Yaɛqub ass mi ynnuɣ ar tama n inglusn n yakuc. Anamk nns « win ynnuɣn ar tama n yakuc » Yaɛqub d babas n 12 n twsatin nna iffɣn s Miṣra. Imzdaɣ n israyil ttwassnn s “arraw n israyil” nɣ “israyilitn” ɣ tsɣrut n uzarug n uwank n israyil ɣ usggʷas n 1948.

 Tisaɣulin